ตลท.ขึ้น C หุ้น TRUEE หลังส่วนผู้ถือหุ้นต่ำกว่า 50%
ตลาดหลักทรัพย์ฯ ขึ้นเครื่องหมาย C หุ้น TRUEE ตั้งแต่ 22 ก.พ. 66 หลังส่วนผู้ถือหุ้นต่ำกว่า 50% ของทุนชำระแล้ว
ตลาดหลักทรัพย์ฯ ขึ้นเครื่องหมาย C หุ้น TRUEE ตั้งแต่ 22 ก.พ. 66 หลังส่วนผู้ถือหุ้นต่ำกว่า 50% ของทุนชำระแล้ว
21 ก.พ. 2566

ตลาดหลักทรัพย์แห่งประเทศไทย (ตลท.) แจ้งการขึ้นเครื่องหมาย C หลักทรัพย์ของ บริษัท ทรู คอร์ปอเรชั่น จำกัด (มหาชน) หรือ TRUEE ตั้งแต่วันที่ 22 ก.พ. 2566 เนื่องจากส่วนของผู้ถือหุ้น &lt; 50% ของทุนชำระแล้ว สำหรับงบการเงิน ประจำปี สิ้นสุดวันที่ 31 ธันวาคม 2565
โดยหมายเหตุ หลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือสมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไปจนกว่าจะแก้เหตุดังกล่าวได้
ขณะที่ทุนชําระแล้ว หมายถึง ทุนชําระแล้วที่หักส่วนต่ำกว่ามูลค่าหุ้นและ/หรือส่วนต่ำจากการปรับโครงสร้างทางธุรกิจ
สำหรับปัจจุบัน TRUEE อยู่ระหว่างถูกขึ้นเครื่องหมาย SP เพื่อดำเนินการตามขั้นตอนควบบริษัท